ארמאל מטה

ארמאל מטה (באנגלית: Ermal Meta; נולד ב-20 באפריל 1981) הוא זמר-יוצר ומלחין איטלקי ממוצא אלבני.<ref></ref>

מטה נולד בפייר שבאלבניה וגדל בבארי. הוא זכה להכרה כאחד הזמרים הראשיים של הלהקות Ameba4 ו-La Fame di Camilla.<ref></ref> לאחר שכתב שירים עבור אמנים איטלקים שונים, החלה קריירת הסולו שלו, והוא הוציא שני אלבומי אולפן: Umano ו-Vietato morire, שהגיע למקום הראשון באיטליה, וקדם לו הסינגל בעל אותו שם, שהגיע למקום השלישי בפסטיבל המוזיקה סן רמו לשנת 2017, בו קיבל גם את פרס המבקרים "מיה מרטיני".

בשנת 2018, מטה זכה בפסטיבל המוזיקה סן רמו והמשיכה לייצג את איטליה באירוויזיון 2018 בליסבון, פורטוגל.<ref></ref><ref></ref>

== ביוגרפיה ==
=== שנותיו הראשונות ===
מטה נולד בעיר פייר שבאלבניה, ובגיל 13 עבר לבארי, דרום איטליה יחד עם משפחתו.<ref></ref><ref></ref> מטה הופיע לראשונה כגיטריסט של להקת Ameba4 האיטלקית, שהתחרה בקטגוריית בפסטיבל המוזיקה סן רמו עם השיר "Rido... forse mi sbaglio", שנכלל באלבום שנקרא על שם הלהקה, שיצא לאור בפברואר 2006.<ref></ref>

=== קריירה ===
ארמאל מטה בהופעה בשנת 2010, כחבר להקת La Fame di Camilla
בשנת 2007 הפך מטה לזמר המוביל וכותב השירים הראשי של להקת La Fame di Camilla.<ref></ref> אלבום הבכורה שלהם, שנקרא La Fame di Camilla, יצא לאור על ידי יוניברסל מיוזיק בשנת 2009.<ref></ref> מאוחר יותר הוציאה הלהקה את האלבומים Buio e luce, שכולל את השיר איתו התמודד בפסטיבל המוזיקה של סן רמו לשנת 2010, ו-L'attesa.<ref></ref> הלהקה התפרקה בשנת 2013.<ref name="La Fame di Camilla split"></ref>

לאחר שעסק בכתיבת שירים עבור כמה אמנים איטלקים, ביניהם מרקו מנגוני, אמה, קיארה, אנליסה, פאטי פראבו ולורנצו פרגולה, מטה התחיל את קריירת הסולו שלו.<ref name="Vanity Fair"></ref> ביולי 2013 הוא השתתף בסינגל "Non mi interessa" של פטי פראבו.<ref></ref> בשנת 2014 הוא את פסקול סדרת הטלוויזיה האיטלקית Braccialetti rossi, בביצוע השיר "Tutto si muove".<ref></ref> בשנת 2016, הוא התחרה בפסטיבל המוזיקה ה-66 של סן רמו, וביצע את השיר "Odio le favole", שהגיע למקום השלישי.<ref></ref> "Odio le favole" נכלל באלבום הסולו הראשון שלו, Umano. הוא חזר לתחרות בשנת 2017, והתמודד לראשונה בקטגוריית Big Artists, עם השיר "Vietato morire".<ref></ref> בלילה השלישי של התחרות הוא ביצע קאבר של "Amara terra mia" של דומניקו מודוניו, וקיבל את פרס ביצוע הקאבר הטוב ביותר.<ref></ref> מטה הוצב במקום השלישי הכללי בתחרות, וקיבל את פרס המבקרים "מיה מרטיני".<ref></ref><ref></ref> אלבום האולפן השני שלו, Vietato morire, יצא לאור ב-10 בפברואר 2017.<ref name="Vietato Morire"></ref> האלבום כולל גם דואט עם הזמרת-יוצרת האיטלקייה אליסה.

במרץ 2017 מטה נבחר להיות שופט בעונה ה-16 של תוכנית הכישרונות האיטלקית Amici di Maria De Filippi.<ref></ref>

ב-11 בפברואר 2018, נבחר מטה, יחד עם פבריציו מורו, לייצג את איטליה באירוויזיון 2018 שהתקיים בליסבון, פורטוגל, לאחר שזכו בקטגוריית Big Artists בפסטיבל המוזיקה של סן רמו לשנת 2018, עם השיר "Non mi avete fatto niente".<ref></ref>

ב-2020, הוא הוציא את הסינגל "Finirà bene".

ב-2021, הוא התחרה בפסטיבל סן רמו 2021 על ייצוג איטליה באירוויזיון 2021, עם השיר "Un milione di cose da dirti", וסיים במקום השלישי בגמר ולא נבחר.

== דיסקוגרפיה ==

* 2016: Umano
* 2017: Vietato Morire
* 2018: Non Abbiamo Armi
* 2019: Non Abbiamo Armi. Il Concerto

== פרסים ==
{| class="wikitable"
!שנה
! פרס
! קטגוריה
! מועמד
!תוצאה
! הערה
|-
| 2017
| פרסי המוזיקה של MTV אירופה
| האמן האיטלקי הטוב ביותר
|עצמו
|
|<ref></ref>
|}

== קישורים חיצוניים ==

* 

== הערות שוליים ==

קטגוריה:גיטריסטים איטלקים
קטגוריה:גיטריסטים אלבנים
קטגוריה:זוכי פסטיבל סן רמו
קטגוריה:זמרים-יוצרים איטלקים
קטגוריה:זמרים-יוצרים אלבנים
קטגוריה:משתתפי אירוויזיון 2018
קטגוריה:נציגי איטליה באירוויזיון
קטגוריה:פזמונאים איטלקים
קטגוריה:פזמונאים אלבנים
קטגוריה:זוכי פרס המוזיקה של MTV אירופה
קטגוריה:איטלקים שנולדו ב-1981
קטגוריה:אלבנים שנולדו ב-1981